CELEX: 32008D0287
Language: hu
Date: 2008-04-03 00:00:00
Title: 2008/287/EK: A Bizottság határozata ( 2008. április 3. ) az élelmiszerbiztonság, állategészségügy, állatjólét és növényegészségügy területén a képzési eszközökre vonatkozó 2008-as munkaprogram finanszírozásáról

4.4.2008   
            
            
               HU
            
            
               Az Európai Unió Hivatalos Lapja
            
            
               L 93/25
            
         
      A BIZOTTSÁG HATÁROZATA
   
   (2008. április 3.)
   az élelmiszerbiztonság, állategészségügy, állatjólét és növényegészségügy területén a képzési eszközökre vonatkozó 2008-as munkaprogram finanszírozásáról
   (2008/287/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (1) és különösen annak 75. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (2) és különösen annak 90. cikkére,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (3) és különösen annak 2. cikke (1) bekezdésének i. albekezdésére,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (4) és különösen annak 51. cikkére és 66. cikke (1) bekezdésének b) és c) pontjára,
   mivel:
   
               (1)
            
            
               Az 1605/2002/EK, Euratom rendelet 75. cikkével és a 2342/2002/EK, Euratom rendelet 90. cikkével összhangban a kiadásokra vállalt kötelezettséget finanszírozási határozatnak kell megelőznie, amely meghatározza a költségvetésből fedezett kiadásokkal járó tevékenység lényeges elemeit.
            
         
               (2)
            
            
               Az élelmiszerbiztonsággal, állategészségüggyel, állatjóléttel és növényegészségüggyel foglalkozó számos jogi aktuson belül különböző intézkedéseket írnak elő a képzési eszközök terén. E tevékenységeket a közösségi költségvetésből kell finanszírozni. E tevékenységek finanszírozása egyetlen határozat tárgyát képezi,
            
         A KÖVETKEZŐKÉPPEN HATÁROZOTT:
   Egyetlen cikk
   Az élelmiszerbiztonság, állategészségügy, állatjólét és növényegészségügy terén a képzési eszközökhöz kapcsolódó tevékenységek 2008-ban megvalósuló finanszírozására vonatkozó, a mellékletben található munkaprogramot a Bizottság elfogadja.
   Kihirdetéséért és végrehajtásáért az Egészségügyi és Fogyasztóvédelmi Főigazgatóság főigazgatója felelős.
   
      Kelt Brüsszelben, 2008. április 3-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 248., 2002.9.16., 1. o. A legutóbb az 1525/2007/EK rendelettel (HL L 343., 2007.12.27., 9. o.) módosított rendelet.
   
      (2)  HL L 357., 2002.12.31., 1. o. A legutóbb a 478/2007/EK, Euratom rendelettel (HL L 111., 2007.4.28., 13. o.) módosított rendelet.
   
      (3)  HL L 169., 2000.7.10., 1. o. A legutóbb a 2007/41/EK bizottsági irányelvvel (HL L 169., 2007.6.29., 51. o.) módosított irányelv.
   
      (4)  HL L 165., 2004.4.30., 1. o. A legutóbb a 180/2008/EK bizottsági rendelettel (HL L 56., 2008.2.29., 4. o.) módosított rendelet.
   
      MELLÉKLET
      A képzési eszközökre vonatkozó, 2008-as munkaprogram az élelmiszerbiztonság, állategészségügy, állatjólét és növényegészségügy területén
      KÉPZÉS
      1.   Költségvetési tételek: 17 04 07 01. és 17 04 04 01.
      
         Jogalap:
      
      
                  —
               
               
                  A 882/2004/EK rendelet 51. cikke és a 66. cikke (1) bekezdésének b) pontja.
               
            
                  —
               
               
                  A 2000/29/EK irányelv 2. cikke (1) bekezdésének i. albekezdése.
               
            Az e költségvetésből finanszírozandó tevékenység célja képzések, munkaértekezletek vagy szemináriumok előkészítése, megszervezése és lebonyolítása a Közösségben és harmadik országokban annak biztosítása érdekében, hogy a hatósági ellenőrzéseket végző személyi állomány megfelelően képzett legyen. A képzések és szemináriumok révén a kormánytisztviselők, nemzeti hatóságok és laboratóriumi szakértők tájékoztatást és képzést kapnak a közösségi élelmiszer- és takarmányjogról, valamint a közösségi piacokon való engedélyezés céljából az élelmiszerre és takarmányra vonatkozó ellenőrzési követelményekről.
      A Bizottság azáltal járul hozzá a tagállami tisztviselők képzéséhez, hogy a nemzeti szinten nyújtott képzéseket közösségi szempontból lényeges aspektusokkal egészíti ki.
      2008-ra a képzési tevékenységek a következő témákra vonatkoznak:
      
                  —
               
               
                  a HACCP (veszélyelemzés, kritikus ellenőrzési pontok) elvein alapuló, az élelmiszerre és takarmányra vonatkozó ellenőrzési eljárások; a HACCP-rendszerek megvalósítását vizsgáló ellenőrzési technikák,
               
            
                  —
               
               
                  állatorvosi és élelmiszer-biztonsági ellenőrző vizsgálatok állat-egészségügyi határállomásokon (repülőterek, tengeri kikötők és közút/vasút),
               
            
                  —
               
               
                  élelmiszerhigiénia és ellenőrzés: hal-, hús- és tejtermékek,
               
            
                  —
               
               
                  fertőző szivacsos agyvelőbántalmak megelőzése, az ellenük történő védekezés, valamint felszámolásuk,
               
            
                  —
               
               
                  növény-egészségügyi ellenőrzések (a burgonyára vonatkozó növény-egészségügyi zárlat közösségi rendszere, a belső növény-egészségügyi zárlat közösségi rendszere, a behozatalra vonatkozó növény-egészségügyi zárlat közösségi rendszere),
               
            
                  —
               
               
                  növényvédő szerek (élelmiszer- és takarmánybiztonsági szempontok): értékelés és nyilvántartásba vétel,
               
            
                  —
               
               
                  zoonózisok és mikrobiológiai kritériumok élelmiszerek esetében,
               
            
                  —
               
               
                  állatjólét: állatok elkábítása és leölése vágóhidakon, járványvédelmi helyzetben és az állatok szállítás alatti kímélete,
               
            
                  —
               
               
                  élelmiszerjog, takarmányjog, állat-egészségügyi, állatjóléti és növény-egészségügyi szabályok (8 800 000 EUR).
               
            Finanszírozás: közbeszerzésen keresztül.
      Az év során a közbeszerzésekre elkülönített teljes költségvetési keret összege 8 800 000 EUR.
      A fent említett technikai kérdések mindegyike tekintetében egy vagy több szolgáltatási szerződést írnak alá. A becslések szerint mintegy tizennégy szolgáltatási szerződést írnak alá. A külső szerződéses megbízottak feladatai elsősorban a képzési tevékenységek szervezési és logisztikai aspektusait érintik.
      A közbeszerzéseket a lehető leghamarabb el kell indítani (körülbelül március és május között) annak érdekében, hogy a szerződéseket 2008-ban alá lehessen írni.
      2.   Költségvetési tétel: 17 01 04 05.
      
         Jogalap:
      
      
                  —
               
               
                  A 882/2004/EK rendelet 66. cikke (1) bekezdésének c) pontja.
               
            Az e költségvetésből finanszírozandó tevékenység célja a képzésekre vonatkozó visszajelzések összegyűjtése. A visszajelzés a biztonságosabb élelmiszerre vonatkozó hatékonyabb képzés kulcsfontosságú elemei közé tartozik. Ennek részét képezi a 2007-es tevékenységekről szóló jelentés is.
      A képzésekre vonatkozó visszajelzéseket utólagos értékelés révén is gyűjtik. E célból formanyomtatványokat/kérdőíveket osztanak szét egyes résztvevők között a képzés befejezését követően, hogy felmérjék, szakmai tevékenységükre milyen hatást gyakorolt a tanfolyam.
      Végezetül a képzési programok eredményessége érdekében finanszírozni kell az informatikai berendezéseket és eszközöket, a tájékoztatás célját szolgáló anyagokat, valamint az információs és kommunikációs támogatásokat (308 000 EUR).
      Finanszírozás: meglévő keretszerződések.
      A becslések szerint mintegy négy szolgáltatási szerződést kötnek meg.
      A szerződések aláírására szolgáló indikatív időkeret: március és július között.
      Összefoglaló
      
                  Szám
               
               
                  Név
               
               
                  Költségvetési tétel
               
               
                  Jogalap
               
               
                  Összeg EUR-ban
               
            
                  1
               
               
                  Képzés: külső szerződések képzési programok végrehajtására.
               
               
                  17 04 07 01
               
               
                  882/2004/EK rendelet
               
               
                  8 350 000
               
            
                  17 04 04 01
               
               
                  2000/29/EK irányelv
               
               
                  450 000
               
            
                  2
               
               
                  Képzés: éves jelentés, utólagos értékelés, informatikai berendezés és eszközök, tájékoztatás célját szolgáló anyagok, információs és kommunikációs támogatás.
               
               
                  17 01 04 05
               
               
                  882/2004/EK rendelet
               
               
                  308 000
               
            
                  Összesen
               
               
                  9 108 000